Diari Oficial de la Generalitat Valenciana


Sumari del DOGV 5983, del 27-03-2009 (2009/3305)

RESOLUCIÓ de 12 de febrer de 2009, de la Direcció General d'Energia per la qual s'atorga l'autorització administrativa a Energía y Recursos Ambientales SA (EYRA) per a la construcció de la línia elèctrica aèria 132 kV, simple circuit simplex, tram I, zona eòlica 7, (SE Alpuente - SE Peñas de Dios), als termes municipals d'Alpuente, La Yesa, Chelva i Andilla, província de València, s'aprova el projecte d'execució i es declara en concret la seua utilitat pública. Expedient número ATLINE/2003/280/46.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5983

Data del DOGV
:   27-03-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3305


Data del document
:   12-02-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Yesa, La
    * Chelva
    * Alpuente
    * Andilla
    * subministrament d'energia elèctrica
    * empresa privada

RESOLUCIÓ de 12 de febrer de 2009, de la Direcció General d'Energia per la qual s'atorga l'autorització administrativa a Energía y Recursos Ambientales SA (EYRA) per a la construcció de la línia elèctrica aèria 132 kV, simple circuit simplex, tram I, zona eòlica 7, (SE Alpuente - SE Peñas de Dios), als termes municipals d'Alpuente, La Yesa, Chelva i Andilla, província de València, s'aprova el projecte d'execució i es declara en concret la seua utilitat pública. Expedient número ATLINE/2003/280/46. [2009/3305]  
Vist l'expedient amb referència ATLINE/2003/280/46 incoat pel Servici Territorial d'Indústria i Energia de València de la Conselleria d'Indústria, Comerç i Energia a instància de Nuevas Energías Valencianas SA, amb domicili social a València, carrer de la Pau núm. 23, 2n B, relatiu a la sol·licitud de 23 d'octubre de 2002, d'autorització administrativa, aprovació de projecte i declaració d'utilitat pública en concret per a la construcció de línia aèria de 132 kV, SE Alpuente - SE La Yesa - SE Peñas de Dios, als termes municipals d'Alpuente, La Yesa i Andilla, província de València, a la qual s'adjuntava el projecte firmat per l'enginyer industrial Juan Montoliu Selma i visat per la demarcació de València del Col·legi Oficial d'Enginyers Industrials de la Comunitat Valenciana i Albacete .  
Vist que l'expedient esmentat va ser sotmés a informació pública per mitjà d'anuncis en el Butlletí Oficial de la Província de València núm. 230, de 27 de setembre de 2003, el Diari Oficial de la Generalitat Valenciana núm. 4.598, de 30 de setembre de 2003, el diari de premsa La Razón, de 15 de setembre de 2003, i per mitjà d'exposició pública en els taulers d'edictes dels ajuntaments afectats.  
Vist que de conformitat amb el que establixen la Llei 54/1997, de 27 de novembre, del Sector Elèctric, i el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, es va remetre a les diferents administracions, organismes o empreses de servici públic o de servicis d'interés general afectats, amb béns i drets a càrrec seu, separata del projecte a fi que s'establisquen les condicions tècniques procedents, consideracions que es troben en l'expedient.  
Vist que, de conformitat amb el que establix l'article 131 del Reial Decret 1955/2000, es va comunicar al sol·licitant les consideracions de les diferents administracions, organismes o empreses de servici públic o de servicis d'interés general afectats, així com les al·legacions de particulars, que van ser degudament contestades pel sol·licitant.  
Vist que estan en l'expedient les consideracions de les diferents administracions, organismes o empreses de servici públic o de servicis d'interés general afectats, les al·legacions presentades per ciutadans particulars, així com les contestacions corresponents del sol·licitant.  
Vist que, amb data 27 de setembre de 2006, es va formalitzar la Resolució del conseller d'Infraestructures i Transport, per la qual s'autoritza, entre altres, la transmissió a favor d'Energía y Recursos Ambientales SA (EYRA) dels drets que té Nuevas Energías Valencianas SA (NEVASA) sobre la zona 7 del Pla Eòlic de la Comunitat Valenciana, derivats de la Resolució del conseller d'Indústria, Comerç i Energia de 25 de febrer de 2003.  
Vist que, per mitjà de Resolució d'11 de desembre de 2006, la secretària autonòmica de Territori i Medi Ambient de la Conselleria de Territori i Habitatge formula declaració d'impacte ambiental, d'ara endavant DIA, i considera acceptable des del punt de vista ambiental el projecte d'instal·lacions eòliques de la zona 7, del Pla Eòlic de la Comunitat Valenciana, inclosa la seua infraestructura d'evacuació fins a la connexió amb la línia d'evacuació de la zona 8 en el terme municipal de Andilla, amb les condicions que recull l'apartat segon de la part dispositiva de la declaració d'impacte ambiental esmentada, que implica modificacions en el traçat de la línia d'evacuació elèctrica.  
Vist que la modificació del projecte inicial consistix en la variació del traçat i tipologia de la línia, motivada per la necessitat de complir els requisits mediambientals exigits per la DIA.  
Vist que a fi de complir les condicions imposades per la DIA citada, Energía y Recursos Ambientales SA (EYRA) va presentar, amb data 14 de gener de 2008, davant del Servici Territorial d'Energia de València un escrit en què sol·licita autorització administrativa, aprovació de projecte i declaració d'utilitat pública de la línia elèctrica aèria 132 kV, simple circuit simplex, tram I, zona eòlica 7, (SE Alpuente - SE Peñas de Dios), continuant l'expedient.  
Vist l'expedient amb referència ATLINE/2006/280/46 incoat pel Servici Territorial d'Energia de València, de la Conselleria d'Infraestructures i Transport a instància d'Energía y Recursos Ambientales, SA, relatiu a la sol·licitud de 14 de gener de 2008, d'autorització administrativa, aprovació de projecte i declaració d'utilitat pública en concret per a la construcció de la línia elèctrica aèria 132 kV, simple circuit simplex, tram I, zona eòlica 7, (SE Alpuente - SE Peñas de Dios), que discorre pels termes municipals d'Alpuente, La Yesa, Chelva i Andilla, província de València, a la qual s'adjuntava el projecte firmat per l'enginyer tècnic industrial Ricardo Santos Mata i visat pel Col·legi Oficial d'Enginyers Tècnics Industrials de Madrid amb data 24 de gener de 2008.  
Vist que el projecte esmentat va ser sotmés a la informació pública corresponent, per mitjà d'anuncis en el Butlletí Oficial de la Província de València núm. 91 del dia 17 d'abril de 2008, el Diari Oficial de la Comunitat Valenciana núm. 5746 del 21 d'abril de 2008, en el diari de premsa Las Provincias del dia 21 d'abril de 2008, i per mitjà d'exposició en el tauler d'edictes dels ajuntaments afectats per la instal·lació.  
Vist que de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre als ajuntaments afectats pel projecte, Alpuente, La Yesa, Andilla i Chelva, separata de la part d'este als efectes d'establir les condicions tècniques procedents. Van emetre informe únicament els ajuntaments de Chelva i Andilla en els termes següents:   
Ajuntament de Chelva. A través d'ofici de la secretària es comunica que el traçat de la línia d'alta tensió discorre per terrenys tant de propietat privada com de propietat de l'Ajuntament de Chelva, forest pública, qualificats en les Normes Subsidiàries de Planejament del terme municipal de Chelva, com a zona no urbanitzable de protecció paisagística forestal, i s'haurà d'obtindre per a la seua tramitació les oportunes autoritzacions per les conselleries competents.  
Ajuntament d'Andilla. A través d'ofici de l'alcalde s'adjunta un informe tècnic redactat per l'oficina tècnica municipal, pel qual s'establixen condicions a la línia elèctrica, ateses les característiques del terreny amb una presència considerable de massa forestal, i indica la necessitat de la justificació del que disposa l'article 35 (pas per zones) del Reglament de Línies Elèctriques d'Alta Tensió.  
Vist que de conformitat amb el que establix l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, es va remetre també separata del projecte tècnic de la línia elèctrica projectada a:  
Iberdrola Distribución Eléctrica SAU  
Telefónica SA  
Diputació de València  
Servicis territorials de Treball i Seguretat Social  
Confederació Hidrogràfica del Xúquer  
Direcció Territorial de Medi Ambient, Aigua, Urbanisme i Habitatge  
A fi que emeteren les condicions tècniques procedents. Tots els informes remesos han sigut favorables o amb condicions acceptades pel sol·licitant, sense que en cap cas s'observe impediment per a la realització de la instal·lació objecte d'autorització.   
Vist que s'ha remés, a cada un dels ajuntaments afectats pel traçat de la línia elèctrica, (d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana), un ofici en el qual se sol·licitava informe sobre l'adaptació del projecte remés al planejament urbanístic d'aplicació. Han contestat els ajuntaments de Chelva i Andilla en els termes indicats anteriorment.  
Vist que hi ha en l'expedient les decisions rebudes de les diferents administracions, organismes o empreses de servici públic o de servicis d'interés general afectades, les al·legacions presentades per ciutadans particulars, així com les corresponents contestacions del sol·licitant.  
Vist que la finalitat que es perseguix amb la construcció d'esta instal·lació es evacuar l'energia produïda en els parcs eòlics que pertanyen a la zona 7 del Pla Eòlic de la Comunitat Valenciana i reforçar el sistema elèctric.   
Vist que, per mitjà de la Resolució de 22 d'agost de 2008, complementària de la Declaració d'Impacte Ambiental, la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, considera acceptable des del punt de vista ambiental el sistema d'evacuació del primer tram de la zona 7 i les subestacions transformadores associades, amb les condicions indicades en l'apartat segon de la resolució complementària esmentada.  
Vist que el projecte presenta un traçat plenament concretat, té entre la documentació els plànols pertinents a l'escala adequada, està suficientment detallat i conté una relació concreta i individualitzada dels béns i drets afectats.   
Vist que el Servici Territorial d'Energia de València, encarregat de la instrucció de l'expedient, ha emés un informe favorable amb data 7 d'octubre de 2008 sobre el projecte.  
Atés que el projecte té una definició i concreció de les característiques tècniques i de traçat que garantixen la major seguretat i millor funcionalitat de la línia elèctrica, i estos són els paràmetres que condicionen i obliguen principalment a adoptar un traçat, amb independència de les afeccions que a tercers puguen representar i això sense perjudici d'indemnitzar-los adequadament.  
Vist que d'acord amb el que establix l'article 3.3.c), l'article 21.7 i el 28.3 de la Llei 54/1997, de 27 de novembre, del Sector Elèctric, correspon a l'administració autonòmica les autoritzacions d'instal·lacions de producció d'energia elèctrica en règim especial, inclosa la connexió, si pertoca, amb la xarxa de transport o distribució, sense perjudici de les concessions i autoritzacions que calguen, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, el Reial Decret 1955/2000, d'1 de desembre, pel qual es regulen les activitats de transport, distribució, comercialització i procediments d'autorització d'instal·lacions d'energia elèctrica, la Llei 16/2003, de 17 de desembre, de Mesures Fiscals, de Gestió Administrativa i Financera i d'Organització de la Generalitat Valenciana, i el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, en relació este últim amb la disposició transitòria que conté.  
Atés que esta Direcció General d'Energia és competent per a resoldre la present resolució d'acord amb l'article 4 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i a l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar a Energía y Recursos Ambientales, SA (EYRA) autorització administrativa per a la construcció de la línia elèctrica aèria 132 kV, simple circuit simplex, tram I, zona eòlica 7, (SE Alpuente - SE Peñas de Dios), que discorre pels termes municipals d'Alpuente, La Yesa, Chelva i Andilla, a la província de València i les característiques principals de la qual són les següents:  
- Origen de la línia: SE Alpuente.  
- Final de la línia: suport núm. 1, línia SE Peñas de Dios - SE Vilamarxant.  
- Tensió nominal: 132 (1ª categoria).  
- Tipologia constructiva: aèria.  
- Freqüència: 50 Hz.  
- Nombre de circuits: un de 132 KV.  
- Conductors:   
Tram SE Alpuente - SE La Yesa, LA 280 (HAWK) de 281,1 mm² de secció.  
Tram SE La Yesa - SE Peñas de Dios, LA 545 (CARDINAL) de 547,3 mm² de secció.  
- Cables de terra: un de compost, tipus OPGW de 118 mm² de secció total.  
- Aïllament: constituït per aïlladors de vidre temperat, tipus U 100BL/146 per al conductor HAWK i U 120 B/146 per al conductor Cardinal.  
- Suports: metàl·lics d'acer galvanitzat en forma de gelosia.  
- Connexió de terra: per mitjà de piques d'acer de coure de 14 mm de diàmetre i 2 m de longitud.   
- Nombre de suports : 81  
  
- Longitud total de la línia: 26.339,10 m.  
- Pressupost total de la línia: 2.869.566,81 €.  
De conformitat amb l'article 28.3 de la Llei 54/1997, de 27 de novembre, del Sector Elèctric, la present autorització s'atorga sense perjudici de les concessions i autoritzacions que calguen, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte d'execució firmat per l'enginyer tècnic industrial Ricardo Santos Mata i visat pel Col·legi Oficial d'Enginyers Tècnics Industrials de Madrid amb data 24 de gener de 2008, amb les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de dihuit mesos a partir de l'ocupació real de les finques afectades. No obstant això, abans de l'acabament del termini esmentat Energías y Recursos Ambientales SA (EYRA) podrà sol·licitar-ne l'ampliació per mitjà de sol·licitud motivada davant d'esta Direcció General.  
3. El titular informarà de l'acabament de les obres al Servici Territorial d'Energia de València, als efectes d'autorització d'explotació, a la qual s'adjuntarà un certificat de direcció i final d'obra subscrit per un tècnic facultatiu competent i acreditarà que està d'acord amb els reglaments tècnics en la matèria, segons establix la normativa vigent per als projectes d'instal·lacions elèctriques i igualment respecte a l'autorització administrativa i al projecte d'execució aprovat.  
4. Energías y Recursos Ambientales SA (EYRA) haurà d'observar els preceptes, mesures i condicions que s'establisquen en la legislació aplicable a esta infraestructura.  
Igualment, s'hauran de complir les condicions medioambientals descrites en la Declaració d'mpacte Ambiental d'11 de desembre de 2006 de la secretària autonòmica de Territori i Medi Ambient de la Conselleria de Territori i Habitatge i la Resolució complementària, de 22 d'agost de 2008, de la directora general de Gestió del Medi Natural de la Conselleria de Medi Ambient, Aigua, Urbanisme i Habitatge.  
Tercer  
Declarar, en concret, la utilitat pública de la línia elèctrica autoritzada en el punt primer de la part dispositiva de la present resolució, la qual cosa comporta la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afecció a les finques particulars, incloses en la relació annexa, amb l'abast i als efectes previstos en l'article 56 de la Llei 54/1997, de 27 de novembre, del Sector Elèctric, i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i es comunica que la publicació d'esta es realitzarà també als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells que, intentada la notificació, no s'haguera pogut realitzar.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 12 de febrer de 2009. El director general d'Energia: Antonio Cejalvo Lapeña.  
  
\* \* \* \* \*  
